અંકારા : અમેરિકાએ તુર્કીને તે બાબતની ચેતવણી આપી છે કે નિષ્ફળ તખ્તાપલટનાં સૈન્ય કાવત્રાઓમાં અમેરિકાનો કોઇ હાથ નથી. માટે અમેરિકા પર કોઇ પણ પ્રકારનાં આક્ષેપો ન થવા જોઇએ. અમેરિકાએ કહ્યું કે જો આ પ્રકારનાં આક્ષેપો લગાવાશે તો તે ખોટા તો ઠરશે જ પરંતુ બંન્ને દેશોનાં સંબંધોમાં પણ તણાવ આવશે. તુર્કીનાં શ્રમ મંત્રી દ્વારા તખ્તાપલટમાં વોશિંગ્ટનની સંડોવણીની વાત કહ્યા બાદ અમેરિકી વિદેશ મંત્રી જોન કેરીએ આ આરોપોને ફગાવી દીધા હતા. કેરીએ કહ્યું કે આ પ્રકારનાં આરોપો દ્વિપક્ષીય સંબંધો માટે ઘાતક હશે.